鴨脷洲風之塔公園

鴨脷洲風之塔公園，香港公園之一，響鴨脷洲鴨脷洲邨側邊，喺利枝道，英文叫Ap Lei Chau Wind Tower Park。公園面積兩公頃六二，以前係城巴車廠。2009年9月28號開張。行政上歸南區。設施有公園、露天劇場、緩跑徑、健身徑，以及有洗手間、傷殘人士洗手間以及長者健體設施。公園全日開放，唯展覽館開朝九晚九。